Diari Oficial de la Generalitat Valenciana


Sumari del DOGV 9886, del 05-07-2024 (2024/6476)

RESOLUCIÓ d'1 de juliol de 2024, del conseller d'Educació, Universitats i Ocupació, per la qual es concedix la subvenció prevista en la línia S0786, «Col·legi Oficial de Graduats Socials d'Alacant», del programa pressupostari 315A00, Condicions de treball i administració de les relacions laborals, del capítol IV, per a donar suport al funcionament d'una oficina punt d'informació sociolaboral i de Seguretat Social, corresponent a l'exercici 2024.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9886

Data del DOGV
:   05-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6476


Data del document
:   01-07-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ d'1 de juliol de 2024, del conseller d'Educació, Universitats i Ocupació, per la qual es concedix la subvenció prevista en la línia S0786, «Col·legi Oficial de Graduats Socials d'Alacant», del programa pressupostari 315A00, Condicions de treball i administració de les relacions laborals, del capítol IV, per a donar suport al funcionament d'una oficina punt d'informació sociolaboral i de Seguretat Social, corresponent a l'exercici 2024. [2024/6476]  
Vista la Llei 8/2023, de 27 de desembre, de pressupostos de la Generalitat per a l'exercici 2024, publicada en el DOGV núm. 9756, de 30 de desembre de 2023, en la qual s'establix en la línia S0786 del capítol IV del programa 315A00, Condicions de treball i administració de les relacions laborals, una subvenció nominativa l'entitat beneficiària de la qual és el Col·legi Oficial de Graduats Socials d'Alacant, amb NIF F5893525Q, per un import de 23.000,00 euros.  
  
Antecedents de fet  
1. Que el Col·legi de Graduats Socials d'Alacant, corporació de dret públic, amb personalitat jurídica pròpia, té entre els seus fins l'ordenació de l'exercici de l'activitat professional, la seua representació exclusiva i la defensa dels interessos socials i professionals de les persones col·legiades. En l'àmbit de les persones col·legiades, les seues funcions queden recollides en l'Orde del Ministeri de Treball del 28 d'agost de 1970, com a tècnics i tècniques en matèries socials i laborals.  
2. Sobre la base d'esta premissa, hi ha un interés en el manteniment de l'Oficina Punt d'Informació Sociolaboral a la ciutadania, que demana orientació en les matèries social i laboral, ateses per un servici organitzat des del Col·legi Oficial de Graduats Socials d'Alacant, amb professionals amb formació i experiència d'acord amb els criteris de control necessaris.  
3. L'ajuda concedida per mitjà de la present resolució és una ajuda subjecta al règim de minimis regulat pel Reglament (UE) 2023/2831, de la Comissió, de 13 de desembre de 2023, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE 15 de desembre de 2023; d'ara en avant, Reglament (UE) 2023/2831), ja que, segons establix l'article 3, es considerarà que les mesures d'ajuda que complisquen les condicions establides en el reglament esmentat no reunixen tots els criteris de l'article 107, apartat 1, del Tractat de funcionament de la Unió Europea i, per consegüent, no estaran subjectes a l'obligació de notificació establida en l'article 108, apartat 3, del tractat esmentat.  
  
a) Segons es disposa en l'article 3 de l'esmentat Reglament (UE) 2023/2831, l'import total de les ajudes de minimis concedides per un estat membre a una única empresa no excedirà els 300.000,00 euros durant qualsevol període de tres anys.  
b) Les ajudes de minimis es consideraran concedides en el moment en què es conferisca a l'empresa el dret legal a rebre l'ajuda en virtut del règim jurídic nacional aplicable, amb independència de la data de pagament de l'ajuda de minimis a l'empresa.  
4. Que l'entitat beneficiària Col·legi Oficial de Graduats Socials d'Alacant ha acreditat el següent:  
a) Que no està incursa en cap prohibició, d'acord amb els apartats 2 i 3 de l'article 13 de la Llei 38/2003, de 17 de novembre, general de subvencions (d'ara en avant, LGS), que li impedisca ser beneficiària d'ajudes públiques i, en particular, que no és deutora per reintegrament de subvencions.  
b) Que es troba al corrent de les seues obligacions tributàries i davant de la Seguretat Social en els termes previstos en l'article 22 del Reial decret 887/2006, de 21 de juliol, pel qual s'aprova el Reglament de l'LGS.  
c) Que complix la normativa sobre integració laboral de persones amb diversitat funcional, o si és el cas, l'exempció d'esta obligació.  
  
d) Que complix la normativa vigent en matèria d'igualtat de dones i hòmens.  
e) Que ha acreditat mitjançant una declaració responsable sobre altres ajudes rebudes per als mateixos costos subvencionables, a fi de comprovar que no se superen els límits establits, o, en cas que les ajudes de minimis no es concedisquen per a costos subvencionables específics, d'altres ajudes estatals concedides en virtut d'un reglament d'exempció per categories o d'una decisió adoptats per la Comissió.  
f) Que no pertany a cap dels sectors exclosos en l'apartat 1 de l'article 1 de l'esmentat Reglament (UE) 2023/2831. Així mateix, en compliment del que preveu l'article 7 d'este reglament, l'entitat beneficiària ha aportat una declaració responsable referent a qualssevol altres ajudes de minimis rebudes durant els tres anys previs a la concessió d'esta subvenció.  
  
Fonaments de dret  
1. L'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en la redacció donada pel Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, establix que podran concedir-se de manera directa aquelles subvencions previstes nominativament en la llei de pressupostos de la Generalitat, entenent-se com a tals aquelles amb un objecte, una dotació pressupostària i un destinatari que figuren inequívocament en els seus annexos.  
  
2. De conformitat amb el que preveu l'article 8 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, s'assignen a la Conselleria d'Educació, Universitats i Ocupació les competències en matèria d'educació, formació professional reglada, ocupacional i contínua, universitats, ciència, investigació, política lingüística, intermediació laboral, foment de l'ocupació, cooperativisme i treball.  
3. La competència per a resoldre sobre estes actuacions la té la persona titular de la Conselleria d'Educació, Universitats i Ocupació, d'acord amb el que disposa l'article 160.4.d de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara en avant, LGHiS), en relació amb el Decret 136/2023, de 10 d'agost de 2023, del Consell, d'aprovació del Reglament orgànic i funcional de la Conselleria d'Educació, Universitats i Ocupació (DOGV 9661, 14.08.2023).  
4. De conformitat amb el que disposen l'article 28 de la Llei 38/2003, de 17 de novembre, general de subvencions (d'ara en avant, LGS) i l'article 65 del Reial decret 887/2006, de 21 de juliol, pel qual s'aprova el reglament de la llei esmentada, la present resolució tindrà el caràcter de bases reguladores de la concessió de la subvenció i serà objecte de publicació en el Diari Oficial de la Generalitat Valenciana, de conformitat amb el que preveu l'article 9.3 de la Llei 38/2003, general de subvencions.  
5. En el detall de transferències i subvencions de la Llei 8/2023, de 27 de desembre, de pressupostos de la Generalitat per a l'exercici 2024 (DOGV 9756, 30.12.2023), es recull la línia pressupostària nominativa S0786, amb càrrec al capítol IV del programa pressupostari 315A00, Condicions de treball i administració de les relacions laborals, amb la denominació Col·legi Oficial de Graduats Socials d'Alacant, dotada amb un import de 23.000,00 euros, la gestió de la qual té encomanada la Direcció General de Treball, Cooperativisme i Seguretat Laboral (d'ara en avant, DGTCSL).  
6. La present subvenció s'ha inclòs dins del Pla estratègic de subvencions 2024-2027, de la Conselleria d'Educació, Universitats i Ocupació, aprovat per la Resolució de 28 de gener de 2024, de la subsecretària de la Conselleria d'Educació, Universitats i Ocupació (DOGV 9782, 06.02.2024).  
Per tot això, vistos els preceptes legals esmentats i altres d'aplicació general i pertinent, resolc:  
  
Concedir al Col·legi Oficial de Graduats Socials d'Alacant, amb CIF número B8464008W, una subvenció per un import de vint-i-tres mil euros (23.000,00 €), destinada a donar suport al funcionament, per part del Col·legi Oficial de Graduats Socials d'Alacant, de l'Oficina Punt d'Informació Sociolaboral a Alacant per a oferir a tota la ciutadania que així ho requerisca servicis de consulta i informació bàsica en matèria sociolaboral, i de Seguretat Social corresponent a l'exercici 2024, subvenció que es regirà pel que establixen les bases que acompanyen com a annex la present resolució.  
  
Contra la present resolució, que esgota la via administrativa, podrà interposar-se un recurs de reposició davant del mateix òrgan en el termini d'un mes, a comptar des de l'endemà de notificar-se, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu en el termini de dos mesos, davant la Sala Contenciosa Administrativa del Tribunal Superior de Justícia de la Comunitat Valenciana, a comptar des de l'endemà de notificar-se, de conformitat amb el que es preveu en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que es puga interposar qualsevol altre recurs dels que preveu la legislació vigent.  
  
  
València, 1 de juliol de 2024.- El conseller d'Educació, Universitats i Ocupació: José Antonio Rovira Jover.  
  
  
Exp.: TRNOMI/2024/S0786//1  
  
  
Annex  
Bases de la concessió directa de la subvenció al Col·legi Oficial de Graduats Socials d'Alacant, per a donar suport al funcionament d'una oficina punt d'informació sociolaboral per a oferir a tota la ciutadania servicis de consulta i informació bàsica en matèria sociolaboral i de seguretat social, corresponent a l'exercici 2024.  
  
Primera. Objecte de la subvenció  
Constituïx l'objecte de la present subvenció donar suport al funcionament, per part del Col·legi Oficial de Graduats Socials d'Alacant, d'una oficina punt d'informació sociolaboral a Alacant per a oferir a tota la ciutadania que així ho requerisca servicis de consulta i informació bàsica en matèria sociolaboral i de Seguretat Social.  
  
Segona. Compatibilitat de l'ajuda  
L'ajuda concedida per mitjà de la present resolució de concessió es troba subjecta als preceptes del Reglament (UE) 2023/2831, de la Comissió, de 13 de desembre de 2023, així com la seua publicació en el DOUE, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE 15.12.2023).  
Les normes d'acumulació i control d'estes ajudes de minimis es regiran pel que disposen els articles 5 i 6 del reglament esmentat.  
A l'efecte del que disposa l'apartat c de l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en la redacció donada pel Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, la subvenció objecte d'esta resolució és compatible amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals.  
  
Tercera. Mitjans  
Per a complir l'objecte d'esta subvenció, s'habilitaran els mitjans següents:  
a) Mitjans humans. Per part de l'Excel·lentíssim Col·legi Oficial de Graduats Socials d'Alacant, es proveiran els mitjans humans necessaris per al desenvolupament dels servicis abans indicats. La plantilla de l'Oficina haurà d'estar formada, almenys, per un/a graduat/ada social, que cobrirà tota la setmana laboral; el seu horari serà, almenys, de 09.00 a 14.00 hores.  
b) Mitjans materials. El Col·legi Oficial de Graduats Socials d'Alacant facilitarà els mitjans informàtics, electrònics i telemàtics de comunicació per a la prestació del servici mitjançant atenció presencial o a distància i bases de dades de legislació i jurisprudència, així com el material d'oficina i mobiliari que siga necessari.  
c) Local. L'Oficina està situada en els jutjats socials d'Alacant.  
  
  
Quarta. Finançament  
El desenvolupament del que es preveu en la subvenció esmentada es finançarà amb càrrec a l'aplicació pressupostària G01090401GE00000.315A00.48251, de la línia pressupostària S0786, «Col·legi Oficial de Graduats Socials d'Alacant», amb una dotació de Vint-i-tres mil euros (23.000,00 €), segons el que preveu la Llei 8/2023, de 27 de desembre, de pressupostos de la Generalitat per a l'exercici 2024, que inclou en l'apartat Detall de transferències i subvencions, mode de concessió: Concessió directa, art.168.1.A.  
  
Quinta. Gastos subvencionables  
1. Es consideren gastos subvencionables els que es detallen a continuació sempre que, de conformitat amb el que preveu l'article 31 de l'LGS, responguen de manera indubtable a la naturalesa de l'activitat subvencionada, resulten estrictament necessaris i es realitzen en el termini establit en les presents bases:  
- Gastos de personal: costos salarials generats per la contractació del personal indicat en la base tercera.  
- Gastos generals: material fungible i cost dels servicis necessaris per al funcionament normal de l'Oficina.  
2. Seran susceptibles de ser finançats mitjançant la present subvenció aquells gastos que hagen sigut efectuats des de l'1 de gener de 2024 fins al 30 de novembre de 2024 i que estiguen en relació amb l'objecte de la subvenció.  
  
Sexta. Forma de pagament i justificació de la subvenció  
1. El pagament de la subvenció se satisfarà amb la presentació prèvia de la documentació justificativa del gasto realitzat.  
Així mateix, prèviament als pagaments, el Col·legi Oficial de Graduats Socials d'Alacant haurà d'aportar el següent:  
a) Acreditació de trobar-se al corrent en les obligacions tributàries i davant de la Seguretat Social.  
b) Declaració responsable relativa al fet de no mantindre deutes per reintegrament de subvencions.  
2. La data límit per a la justificació dels gastos suportats per l'entitat beneficiària de la subvenció serà el 30 de novembre de 2024.  
La justificació es durà a terme en la forma establida en els articles 30 i 31 de LGS, així com en l'article 72 del reglament que la desplega, mitjançant la rendició d'un compte justificatiu que haurà de contindre, amb caràcter general, la documentació següent:  
a) Una memòria d'actuació justificativa del compliment de les condicions imposades en la concessió de la subvenció, amb la indicació de les activitats efectuades. En particular, haurà d'organitzar una base de dades en la qual es porte el registre de les consultes ateses amb els indicadors que considere convenients la Direcció General de Treball, Cooperativisme i Seguretat Laboral.  
b) Una memòria econòmica justificativa del cost de les activitats dutes a terme, que contindrà:  
- Una relació classificada dels gastos amb la identificació de la persona creditora i del document, l'import, la data d'emissió i, si és el cas, la data de pagament.  
- Les nòmines, factures o documents de valor probatori equivalent en el tràfic jurídic mercantil o amb eficàcia administrativa i altres justificants dels gastos efectuats, incorporats en la relació a què es fa referència en el paràgraf anterior, així com la documentació acreditativa del pagament.  
- Les factures corresponents als gastos efectuats, subvencionables en virtut d'esta subvenció, s'ajustaran al que establix el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació.  
3. Tenint en compte el que establix l'article 31.2 de l'LGS, l'entitat beneficiària acreditarà mitjançant una certificació, que haurà de presentar juntament amb la documentació justificativa en el termini assenyalat en el punt 2 d'esta base, els gastos generats corresponents a actuacions efectivament realitzades fins al moment de la justificació (30.11.2024), encara que no pogueren ser abonats abans del dia 31 de desembre de 2024. A efectes de control i verificació de l'objecte de la subvenció, la documentació addicional acreditativa del pagament d'estos gastos es presentarà, en tot cas, abans del dia 15 de gener de 2025.  
L'entitat beneficiària presentarà la documentació que forma part del compte justificatiu a través de mitjans electrònics, de conformitat amb el que establix l'article 14.2 de la Llei 39/2015, d'1 d'octubre, del procediment administratiu comú de les administracions públiques, l'enllaç dels quals és: https://www.gva.es/va/inicio/procedimientos?id\_proc=18349.  
4. En el supòsit que els gastos justificats foren inferiors a l'aportació de la Conselleria prevista per esta resolució, l'aportació es minorarà en la quantitat corresponent.  
5. En el cas d'observar-se deficiències en la documentació justificativa aportada, la Direcció General de Treball, Cooperativisme i Seguretat Laboral ho posarà en coneixement de l'entitat beneficiària i li concedirà un termini de deu dies per a esmenar-les. Si no es du a terme l'esmena requerida, es considerarà que no s'ha justificat el gasto corresponent.  
6. Segons l'article 21 del Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions, quan la persona beneficiària, en els termes de l'article 29 de la Llei 38/2003, de 17 de novembre, general de subvencions, subcontracte amb tercers la realització de part de l'activitat subvencionada, haurà d'exigir a estos tercers que es comprometen per escrit a respectar la normativa ambiental i social, així com a complir els compromisos socials, de transparència, ètics i ambientals assumits per la persona beneficiària, referenciada en la Base sèptima i de conformitat amb el que establixen l'article 3.4 i concordants de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, i la Llei 38/2003, de 17 de novembre, general de subvencions, en relació amb l'RLGS.  
  
  
Sèptima. Obligacions de l'entitat beneficiària  
L'entitat beneficiària quedarà obligada al compliment dels requisits i obligacions establits en els articles 13 i 14 de l'LGS, i en particular als següents:  
a) Designar una persona coordinadora que organitze i coordine les activitats que es desenvolupen per a l'adequat funcionament en la prestació dels servicis compresos en les presents bases.  
  
b) Facilitar a la Conselleria d'Educació, Universitats i Ocupació les tasques de seguiment i control tècnic de les actuacions, així com la informació i les dades estadístiques, sempre que se li requerisquen, sobre la gestió del servici.  
c) Acreditar davant de la conselleria esmentada la realització de les diferents accions indicades en la base primera.  
d) Sotmetre's i prestar la seua col·laboració a les actuacions de control financer que corresponen a la Intervenció General en relació amb les ajudes concedides.  
e) Fer constar de manera explícita en la difusió i publicitat de les accions subvencionades el suport de la Conselleria d'Educació, Universitats i Ocupació. A més, l'entitat beneficiària garantirà la utilització d'un llenguatge inclusiu i no sexista en tots els documents i materials emprats per a difondre, divulgar i publicitar les activitats que es duguen a terme en el marc de la present subvenció.  
f) Comunicar a la Conselleria d'Educació, Universitats i Ocupació la concessió, si és el cas, d'ajudes rebudes d'altres administracions públiques o ens públics o privats destinades als mateixos fins. La suma de totes les ajudes no podrà superar en cap cas el gasto efectuat.  
  
g) Comunicar a la Conselleria d'Educació, Universitats i Ocupació altres ajudes concedides o rebudes amb subjecció al règim de minimis en els tres anys previs a la concessió d'esta ajuda, independentment de si aquelles ajudes són per als mateixos costos que ací se subvencionen o per a qualsevol altre.  
h) Facilitar totes les dades i la informació, relacionades amb la subvenció concedida, que li requerisca la Conselleria d'Educació, Universitats i Ocupació, així com comunicar les incidències i variacions que s'hi produïsquen.  
i) Adoptar les mesures de difusió que contenen els articles 4 i 5 de la Llei 1/2022, de 13 d'abril, de la Generalitat, de transparència i bon govern de la Comunitat Valenciana, i l'apartat 4 de l'article 18 de la Llei 38/2003, de 17 de novembre, general de subvencions, que establix que els beneficiaris hauran de donar l'adequada publicitat del caràcter públic del finançament de les activitats objecte de subvenció. Estes mesures podran consistir en la inclusió de la imatge institucional de l'entitat concedent, així com llegendes relatives al finançament públic en cartells, plaques commemoratives, materials impresos, mitjans electrònics o audiovisuals, o bé mencions efectuades en mitjans de comunicació.  
  
En este sentit, tot el material gràfic i audiovisual publicitari que es duga a terme (cartells, fullets, pancartes, DVDs, CDs i la resta de documentació i material utilitzat) indicarà que l'activitat subvencionada es realitza en col·laboració amb la Generalitat - Conselleria d'Educació, Universitats i Ocupació, i les inclusions o les mencions que s'efectuen en les pàgines web oficials per a donar repercussió a les activitats incorporaran, si correspon, el logotip que la Generalitat facilite. La difusió de la informació que establix esta base s'ha de dur a terme a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en https://gvaoberta.gva.es/va/tep.  
L'entitat beneficiària de la subvenció, en aplicació de l'article 3 de la Llei 19/2013, de 9 de desembre, de transparència, accés a la informació pública i bon govern; de l'article 4 de la Llei 1/2022, de 13 d'abril, de transparència i bon govern de la Comunitat Valenciana, i de l'article 3 del Decret 105/2017, de 28 de juliol, del Consell, pel qual es desplega la Llei 2/2015, de 2 d'abril (DOGV 8118, d'01.09.2017), haurà de complir les obligacions en matèria de publicitat activa, sense perjuí de les obligacions que establixen l'article 14 de l'LGS i la resta de legislació aplicable.  
j) Atesa la naturalesa de l'activitat subvencionada, i de conformitat amb el que s'establix en l'article 21 del Decret 118/2022, l'entitat beneficiària assumix els compromisos de caràcter social i en matèria de transparència, en els termes fixats en les lletres e) i següents d'esta base. Així mateix es compromet, a prestar el servici d'assessorament i atenció a la ciutadania que el sol·licite, sense incórrer en cap discriminació.  
  
  
Octava. Control d'accions. Reintegrament  
1. La Direcció General de Treball, Cooperativisme i Seguretat Laboral realitzarà el control i el seguiment de les accions, a través de les comprovacions que considere necessàries, amb vista a garantir el compliment per part de l'entitat beneficiària de les seues obligacions, així com de les condicions i els termes fixats per la present ajuda.  
2. Donarà lloc a l'obertura d'un expedient de revocació total o parcial de la subvenció concedida, amb obligació de reintegrament de les quantitats que s'hagueren lliurat, el concurs d'alguna de les causes previstes en l'article 37 de l'LGS i, particularment, les següents:  
a) L'incompliment de les condicions i els terminis establits, així com de les obligacions indicades en la base sèptima.  
b) La falta de justificació dels gastos efectivament realitzats i la concessió d'altres ajudes públiques per als mateixos fins que en conjunt excedisquen els límits establits.  
3. El procediment de reintegrament d'esta subvenció es regirà per les disposicions generals sobre procediments administratius contingudes en el títol IV de la Llei 39/2015, d'1 d'octubre, del procediment administratiu comú de les administracions públiques, sense perjuí de les especialitats que s'establixen en l'LGS i en les seues disposicions de desplegament.  
4. Constituirà causa de reintegrament de la subvenció l'incompliment de la normativa ambiental i social, així com dels compromisos assumits per l'entitat beneficiària indicats en la Base Sèptima, en aplicació de l'article 21 del Decret 118/2022, de conformitat amb l'article 37.1.f de la Llei 38/2003, de 17 de novembre, general de subvencions, d'acord amb el que es preveu en l'article 23 del Decret 118/2022, de 5 d'agost, del Consell.  
a) Esta mateixa previsió s'aplicarà en els casos en què la persona beneficiària haguera incomplit, en relació amb tot això, l'obligació de justificació recollida en els articles 14.1.b i 30 de la Llei 38/2003, de 17 de novembre, general de subvencions, i quan, en relació amb el compliment de la normativa ambiental i social, dels compromisos ambientals, de transparència, socials i ètics que s'hagueren establit i dels assumits per la persona beneficiària, s'haguera incorregut en resistència, obstrucció, excusa o negativa a les actuacions de comprovació i inspecció.  
  
b) Estos incompliments constituiran així mateix una causa suficient per a la pèrdua del dret al cobrament de la subvenció, en els termes de l'article 34.3, paràgraf segon, de la Llei 38/2003, de 17 de novembre, general de subvencions.  
c) El que preveu l'article 23 del decret esmentat més amunt serà així mateix aplicable de conformitat amb l'article 29.5 de la Llei 38/2003, de 17 de novembre, general de subvencions, quan els incompliments s'hagueren degut a l'actuació dels tercers subcontractats per la persona beneficiària.  
El procediment de revocació total o parcial, tinga implícit o no el de reintegrament de subvencions, s'iniciarà d'ofici en els termes de l'article 58 de la Llei 39/2015, d'1 d'octubre, del procediment administratiu comú de les administracions públiques.  
Per a determinar els efectes de l'incompliment, es tindrà en compte el caràcter essencial, o no, del requisit, la condició o l'obligació incomplits.  
  
Novena. Pla de control de l'activitat subvencionada  
1. En compliment del que preveuen l'article 169 i següents dela LGHiS, l'òrgan concedent delega en la persona titular de la DGTCSL la facultat de comprovar l'adequada justificació de la subvenció, la realització de les activitats o el compliment de la finalitat que determina la concessió o el gaudi d'esta subvenció, així com si hi ha pogut haver concurrència amb altres subvencions que poguera comportar la modificació de la concessió.  
2. La comprovació administrativa de la justificació documental de la subvenció concedida es farà mitjançant la revisió de la documentació que a este efecte s'ha establit en estes bases reguladores.  
Les actuacions de comprovació podran fer-se des del moment de la concessió i fins que hagen transcorregut quatre anys a comptar del venciment del termini per a presentar el compte justificatiu esmentat en la base corresponent.  
3. Per mitjà d'una resolució del conseller d'Educació, Universitats i Ocupació, s'aprova el Pla de control aplicable durant el procediment de concessió, execució i comprovació de la justificació de subvencions atorgades amb càrrec a les dotacions pressupostàries de la Direcció General de Treball, Cooperativisme i Seguretat Laboral, en data 22 d'abril de 2024.  
  
Dècima. Protecció de dades personals  
1. La gestió de la subvenció concedida a través de la present resolució comporta el tractament de dades de caràcter personal, especialment en la fase de justificació, i per este motiu s'apliquen les mesures i les garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
  
2. En compliment del que disposa l'article 13 de l'RGPD, la informació bàsica en matèria de protecció de dades és la següent:  
- Té la condició de responsable del tractament la Conselleria d'Educació, Universitats i Ocupació. Av. de Campanar, 32. 46343 València. Adreça electrònica: rrgdrkqxffovzzoflzwlxsnm@gbh.lm.  
- La finalitat per al tractament de dades personals és gestionar la subvenció concedida en les diferents fases de tramitació.  
- Les persones interessades en este tractament tenen dret a sol·licitar l'accés, la rectificació i la supressió de les seues dades de caràcter personal, així com a sol·licitar la limitació o oposició al tractament d'estes i a no ser objecte de decisions individuals automatitzades, de manera presencial o telemàtica, de conformitat amb el que es preveu en l'enllaç següent: http://sede.gva.es/va/proc19970.  
- Per a més informació, es pot consultar el registre d'activitat de tractament denominat Ajudes, beques i subvencions, accessible en la pàgina web següent: www.ceice.gva.es/registre-de-tractament-de-dades.  
3. Quan la persona que actue en nom de l'entitat beneficiària aporte dades de caràcter personal de terceres persones en el procediment administratiu, tindrà l'obligació d'informar-los de les qüestions següents:  
  
- La comunicació d'estes dades a l'Administració per al seu tractament en l'àmbit de les seues competències i d'acord amb les finalitats del procediment.  
- La possibilitat que l'Administració faça consultes relacionades amb les seues dades per a comprovar, entre altres aspectes, la veracitat d'estes. Si una llei requerix per a esta consulta una autorització de la persona les dades de la qual s'han de consultar, la persona sol·licitant o qui la represente legalment haurà d'haver obtingut esta autorització, que estarà disponible a petició de l'Administració en qualsevol moment.  
- La possibilitat i la manera d'exercir els drets d'accés, rectificació, supressió, limitació del tractament o oposició en relació amb el tractament de les seues dades personals.  
  
Onzena. Controvèrsies i resolució de conflictes  
En cas de sorgir controvèrsies sobre la interpretació i l'execució de les presents bases, s'atribuïxen a la Direcció General de Treball, Cooperativisme i Seguretat Laboral les facultats necessàries per a adoptar les decisions i dictar les instruccions que foren necessàries amb la finalitat d'assegurar la correcta realització de les actuacions subvencionades.  
  
  
Dotzena. Verificació de dades  
D'acord amb el que establixen la disposició addicional octava de la Llei orgànica 3/2018, de 5 de desembre, de protecció de dades personals i garantia dels drets digitals, i l'article 4 de la Llei 40/2015, d'1 d'octubre, l'òrgan gestor podrà verificar les dades manifestades per les persones interessades amb la finalitat de comprovar-ne l'exactitud.  
  
La potestat de verificació inclou verificar la identitat de la persona sol·licitant o, si és el cas, del seu representant legal, i consultar les dades següents que consten en la Base de Dades Nacional de Subvencions (BDNS): les subvencions i ajudes que li han sigut concedides, incloses aquelles a les quals s'aplica la regla de minimis, i el fet que la persona sol·licitant no està inhabilitada per a percebre subvencions.  
  
Tretzena. Règim sancionador  
L'entitat beneficiària d'esta subvenció quedarà sotmesa a les responsabilitats i el règim sancionador que, sobre les infraccions administratives en matèria de subvencions, establixen el títol IV de l'LGS, el títol IV del reglament de la llei esmentada i els articles del 173 al 177 de la LGHiS.